cyanic-selkie/wikianc huggingface dataset:
தக்கல மதுசூதன ரெட்டி
தக்கல மதுசூதன ரெட்டி (Takkala Madhusudhan Reddy, பிறப்பு: 14 ஜனவரி   1946) ஓர் இந்திய அரசியல்வாதியும்,முன்னாள்  நாடாளுமன்ற உறுப்பினரும் ஆவார். இவர் தெலுங்கானா இராட்டிர சமிதி கட்சியைச் சேர்ந்தவர். 2004 ஆம் ஆண்டு ஆதிலாபாத் மக்களவைத் தொகுதியிலிருந்து மக்களவைக்கு தெலுங்கானா இராட்டிர சமிதி கட்சி சார்பாகத் தேர்ந்தெடுக்கப்பட்டார். இவர் 14ஆவது மக்களவையின் உறுப்பினராக இருந்துள்ளார்.
மேற்கோள்கள்
பகுப்பு:இந்திய அரசியல்வாதிகள் பகுப்பு:வாழும் நபர்கள் பகுப்பு:1946 பிறப்புகள் பகுப்பு:தெலங்காணா அரசியல்வாதிகள்
மைன் கில் நகரியம், நியூ செர்சி
மைன் கில் நகரியம் ( Mine Hill Township ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 3.03 சதுர கிலோ மீற்றர் பரப்பளவைக் கொண்டுள்ளது. இதில் 2.94 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.09 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,651 ஆகும். மைன் கில் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,241.6 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
பா. விசுவநாதன்
thumbnail|வலது|பா. விசுவநாதன்
'''பா. விசுவநாதன்''', அழகி தட்டெழுத்து கருவியினை தனி ஒரு ஆளாக உருவாக்கிய மென்பொருள் வல்லுநர் ஆவார்.
அழகி
2000-ஆம் ஆண்டில் விசுவநாதன், தன்னுடைய அழகி மென்பொருளை வெளியிட்டார். தன் மனைவியின் அழகான உள்ளத்தைப் பெருமிதப்படுத்தும் வகையில் தன் மென்பொருளுக்கு 'அழகி' என்று பெயரிட்டிருக்கிறார்.
வெளி இணைப்புகள்
பகுப்பு:வாழும் நபர்கள் பகுப்பு:தமிழ்க் கணிமையாளர்கள்
பங்கங்கா நதி
ஆற்றுப் படுகையில் 596 மிமீ மழைவீழ்ச்சி உள்ளது. இதில் 95% மழை சூன் முதல் செப்டம்பர் வரையிலான நான்கு பருவமழை மாதங்களில் விழுகிறது.
ஆற்றுப் பள்ளத்தாக்கு
இராசத்தானின் அல்வர், செய்ப்பூர், தௌசா, சவாய் மாதோபூர் மற்றும் பரத்பூர் மாவட்டங்களில் உள்ள 2,473 நகரங்கள் மற்றும் கிராமங்களைக் கொண்ட 30 சமூக மேம்பாட்டுத் தொகுதிகளை இதன் வடிகால் பகுதி முழுமையாகவோ அல்லது பகுதியாகவோ உள்ளடக்கியுள்ளது. பாணகங்கா ஆறானது கும்தி நாலா, சூரி ஆறு, பலசான் மற்றும் சன்வான் ஆகிய துணை ஆறுகளையும் கொண்டுள்ளது. செய்ப்பூரில் இந்த ஆற்றின் குறுக்கே ஜம்வா ராம்கர் அணை கட்டப்பட்டுள்ளது.
வலது கரை துணை ஆறுகள்
அட்சரேகைகள் 25°00'30" மற்றும் 25°53' மற்றும் தீர்க்கரேகைகள் 75°52' மற்றும் 76°01' என்ற புவியியல் அடையாளக் கூறுகளில் செய்ப்பூர் மாவட்டத்தில் உள்ள பைம்புரா கிராமத்திற்கு அருகில் கும்டி நல்லா உருவாகி தாலோ கிராமத்திற்கு அருகில் பாணகங்காவுடன் சங்கமிக்கிறது. 24 கிமீ நீளம் கொண்ட இத்துணை நதி 102 சதுர கிமீ நீர்ப்பிடிப்பு பகுதியைக் கொண்டுள்ளது.
அட்சரேகைகள் 26°44' மற்றும் 26°53' மற்றும் தீர்க்கரேகைகள் 76°25' மற்றும் 76°30' என்ற புவியியல் அடையாளக் கூறுகளில் தௌசா மாவட்டத்தின் கான்சிட்டு கிராமத்தின் மலைகளில் உருவாகிறது. வடக்கே 18 கி.மீ பாய்ந்து பின்னர் வடகிழக்கில் மேலும் 10 கி.மீ அங்கு பாணகங்கா கயிலையுடன் சங்கமிக்கிறது.
இடது கரை துணை ஆறுகள்
அட்சரேகைகள் 26°59' மற்றும் 27°22' மற்றும் தீர்க்கரேகைகள் 76°16' மற்றும் 76° 46' என்ற புவியியல் அடையாளக் கூறுகளில் ஆல்வார் மாவட்டத்தின் ஆங்கிரி கிராமத்தின் மலைகளுக்கு அருகில் உருவாகி 29 கிமீ தெற்கே சிர்சா தேவி பண்ட் வரை பாய்கிறது. பின்னர் 66 கிமீ கிழக்கில் பாய்ந்து பாணகங்காவுடன் சங்கமிக்கிறது.
அட்சரேகைகள் 27°02' மற்றும் 27°18' மற்றும் தீர்க்கரேகைகள் 76°25' மற்றும் 76°49' என்ற புவியியல் அடையாளக் கூறுகளில் அல்வார் மாவட்டத்தின் ராச்புரா கிராமத்தின் மலைகளில் உருவாகிறது. தென்கிழக்கில் 24 கிமீ தொலைவும் கிழக்கில் மற்றொரு 24 கிமீ தொலைவும் பாய்கிறது. பின்னர் இந்தியானா கிராமத்திற்கு அருகில் பாணகங்காவுடன் சங்கமிக்கிறது.
சவ்துல் ஹக் (சிற்றிதழ்)
சவ்துல்ஹக் இலங்கை கொழும்பிலிருந்து 1984ம் ஆண்டில் வெளிவந்த ஒரு மாத இதழாகும்.
வெளியீடு
கொழும்பிலுள்ள ஈராக் தூதரகம்
பொருள்
'சவ்துல் ஹக்' என்றால் 'உண்மைக் குரல்' என்று பொருள்படும்.
ஆதாரம்
பகுப்பு:ஈழத்து சஞ்சிகைகள் பகுப்பு:இலங்கை இசுலாமியத் தமிழ் இதழ்கள்
பணி வெளியமர்த்துதல்
பணி வெளியமர்த்துதல் எனப்படுவது ஒருவர் ஒரு நிறுவனத்தில் பணி நீக்கம் செய்யப்பட்டாலும் அவரை வேறு ஒரு நிறுவனத்தில் பணியமர்த்தும் வரை உதவி புரிதலாகும். பணி நீக்கம் செய்யப்பட்டவரிறுகு சுயவிபரக் கோவை தயாரித்தல் முகப்புக் கடிதம் தயாரித்தல், புதிய நேர்முகத் தேர்விற்கு பயிற்றுவித்தல் போன்ற உதவிகளை இந்த செயற்பாடு மூலம் செய்யப்படுகின்றது.
பகுப்பு:மனிதவள மேலாண்மை
புபுது தசநாயக்க
புபுது பாத்தியா தசநாயக்க (Pubudu Bathiya Dassanayake, பிறப்பு: சூலை 11, 1970), கனடாத் துடுப்பாட்ட அணியின் பயிற்றுனர். இவர் இலங்கை, கண்டியைப் பிறப்பிடமாகக் கொண்டவர். 1993 முதல் 1994 வரை இவர் 11 தேர்வுத் துடுப்பாட்டப் போட்டிகளிலும், 16 ஒருநாள் போட்டிகளிலும் இலங்கை அணிக்காக விளையாடினார். 1993 இல் தென்னாப்பிரிக்காவுக்கு எதிரான தேர்வுப் போட்டித் தொடரில் முதள் தடவையாக இலங்கை அணிக்காக குச்சுக் காப்பாளராகத் தேர்ந்தெடுக்கப்பட்டார். முதலாவது போட்டியில் ஏழு ஓட்டங்களை மட்டுமே எடுத்திருந்தார். இலங்கை அணியின் 94/95 நியூசிலாந்துப் போட்டித் தொடரில் விளையாட இவர் தேர்ந்தெடுக்கப்படவில்லை. எனினும் இவர் இலங்கையில் முதல்தரப் போட்டிகளில் பங்குபற்றினார். 1998 இல் இலங்கை ஏ அணியில் சேர்ந்து பன்னாட்டுப் போட்டிகளில் விளையாடினார். அதன் பின்னர் இவர் கனடா துடுப்பாட்ட அணிக்காக உலகக்கிண்ணத் தெரிவுப் போட்டிகளில் பங்குபற்றி சராசரியாக 15.2 ஓட்டங்களை எடுத்தார்.
பூங்கா
thumb|upright=1.15|[[வ. உ. சி. பூங்கா, கோயம்புத்தூர்]] பூங்கா எனப்படுவது மனிதர்களின் மகிழ்விற்காகவும் பொழுதுபோக்குவதற்காகவும் இயற்கையாக (அல்லது செயற்கையாக தாவரங்களை நட்டு)  ஒதுக்கப்பட்டுள்ள இடமாகும். சிறப்புப் பூங்காக்கள் பாதுகாக்கப்பட்ட உயிரினங்களையும் தாவரவினங்களையும் கொண்டதாகவும் அல்லது இயற்கை வாழ்விடங்களாகவும் இருக்கும். நகரியமாக்கலின் தாக்கமாக செயற்கையான பூங்காவிடங்கள் நகரத் திட்டமிடலின்போது ஒதுக்கப்படுகின்றன. பூங்காக்களில் புல் தரைகள், பாறை, மண், மரங்களைக் காணலாம்; தவிரவும் கட்டிடங்களும் நினைவுச் சின்னங்கள், நீரூற்றுக்கள் போன்ற கட்டமைப்புக்களும் விளையாட்டுத் திடல்களும் அமைக்கப்படலாம். பல பெரிய பூங்காக்களில் கால்பந்து, அடிபந்தாட்டம், கால்பந்தாட்டம் போன்றவையும்  கூடைப் பந்தாட்டம் போன்றவற்றிற்கான கட்டமைப்புக்களும் இருக்கும். உடற்பயிற்சி கூடங்களும் நடைப்பயிற்சி தடங்களும் மிதிச்சக்கர வண்டித்தடங்களும் அமைக்கப்பட்டிருக்கும். சில பூங்காக்கள் நீர்நிலைகளை அடுத்து இருக்கும். இவற்றில் நீர் விளையாட்டுக்களுக்கான வசதிகளும் செய்யப்பட்டிருக்கும். பெருநகர்ப்புறங்களில் உள்ள பெரும்பாலான பூங்காக்கள் மிகச் சிறியதாக இருக்கின்றன. இது குடிமக்கள் 10 நிமிட நடையில் சென்றடையக் கூடியதாக அமைக்கப்பட்டிருக்கும். நகரியப் பூங்காக்களில் உட்கார இருக்கைகள் அமைக்கப்பட்டிருக்கும். சிலவற்றில் மகிழுலா மேசைகளும்  திறந்தவெளிச் சமையலுக்கான அமைப்புகளும் கட்டமைக்கட்டிருக்கலாம்.
பரந்த இயற்கையிடங்களில் மிகப்பெரும் பூங்காக்கள் பல்லாயிரக்கணக்கான சதுர மீட்டர் பரப்பில் அமைந்துள்ளன. இங்கு மிகுந்த வனவிலங்குகளையும் குன்றுகள், ஆறுகள், அருவிகள் போன்ற இயற்கையான புவியியல் கூறுகளையும்  காணவியலும். இவ்விடங்களில் நிகழ்காட்சிகளும் உல்லாசப் பயணச் சுற்றுக்களும் உணவகங்களும் சாகச விளையாட்டுக்களும் கட்டமைக்கப்பட்டிருக்கும். இத்தகைய பெரிய பூங்காக்களில் கூடாரம் அமைத்துக் கொண்டு முகாமிடுதலும்  அனுமதிக்கப்படுகிறது. சில சிறப்புப் பூங்காக்கள் சட்டங்களால் பாதுகாக்கப்பட்டுள்ளன; அவற்றில் பூங்காவின் சட்டவிதிமுறைகளுக்கேற்ப வருகையாளர்களின் நடத்தை கண்காணிக்கப்படுகிறது. திறந்தவெளி தீ மூட்டல், கண்ணாடிப் புட்டிகளை உடைத்தல், நெகிழிக் குப்பைகள் போன்றவை தடை செய்யப்படுகின்றன. பெரிய தேசிய மற்றும் துணைதேசிய பூங்காக்கள் ஓர் பூங்காக் காவலர்  (அல்லது வனப்பாதுகாவலர்) தலைமையில் கண்காணிக்கப்பட்டு பராமரிக்கப்படுகின்றது. இப்பெரிய பூங்காக்களில் கோடைகாலத்தில் மலையேறுதல், படகு வலித்தல் போன்றவையும் பனி மிகுந்த மிக வடக்கு நாடுகளில்  குளிர்காலத்தில் பனிச்சறுக்கு விளையாட்டுக்களும் நடைபெறுகின்றன.
புபுது தசநாயக்க
வெளி இணைப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:1970 பிறப்புகள் பகுப்பு:துடுப்பாட்டப் பயிற்சியாளர்கள் பகுப்பு:கனடாவில் விளையாட்டு பகுப்பு:வாழும் நபர்கள்
பூங்கா
வெளி இணைப்புகள்
பகுப்பு:பூங்காக்கள்
சின்னசேலம்
சின்னசேலம் பேரூராட்சியானது கள்ளக்குறிச்சி மாவட்டத்தின் மேற்குப் பகுதியில் அமைந்துள்ளது. மேலும் சென்னை - கோயமுத்தூர் நகரங்களுக்கு மத்தியில் அமைந்து, தமிழ்நாட்டின் வட மாவட்டங்களையும், மேற்கு மாவட்டங்களையும் இணைக்கும் முக்கிய நகரமாக உள்ளது. இந்த பேரூராட்சியில் சுமார் 150 நவீன அரிசி ஆலைகள் உள்ளன. இப்பகுதியில் வாழும் மக்களின் பிரதான தொழில் அரிசி ஆலையில் அரிசி தயாரித்தல் ஆகும். மேலும் இப்பகுதியில் அதிக அளவு நெல் அறுவடை இயந்திரங்கள் உள்ளதால், நெல் அறுவடை இயந்திரங்கள் தமிழ்நாடு, ஆந்திரா, கர்நாடகா மற்றும் கேரள மாநிலங்களுக்கு இப்பகுதியில் இருந்துதான் செல்கிறது. மேலும் இந்த நகர பகுதியில் மரச்சிற்பங்கள் தயாரிக்கப்பட்டு வெளிநாடுகளுக்கு ஏற்றுமதியாகின்றன.
அமைவிடம்
சின்னசேலம் பேரூராட்சி மாவட்டத் தலைமையிடமான விழுப்புரத்திலிருந்து 90 கிமீ தொலைவில் உள்ளது. சின்னசேலம் தொடருந்து நிலையம் இங்குள்ளது. இதன கிழக்கே கள்ளக்குறிச்சி 16 கிமீ; மேற்கே ஆத்தூர் 30 கிமீ; வடக்கே திருவண்ணாமலை 66 கிமீ தொலைவில் உள்ளது.
பேரூராட்சியின் அமைப்பு
13.60 சகிமீ பரப்பும், 20 பேரூர் மன்ற உறுப்பினர்களையும், 145 தெருக்களையும் கொண்ட இந்தநகராட்சி சங்கராபுரம் (சட்டமன்றத் தொகுதி)க்கும், கள்ளக்குறிச்சி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இந்த நகராட்சி  16,181   வீடுகளும்,  67,106 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 81.4% மற்றும் பாலின விகிதம் 5 000 ஆண்களுக்கு,  4,043 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 936    பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 3,665 மற்றும் 182 ஆகவுள்ளனர்.
ஆதாரங்கள்
பகுப்பு:கள்ளக்குறிச்சி மாவட்டத்தில் உள்ள ஊர்களும் நகரங்களும்
தமிழ்க் கணிமைக்கான சுந்தர ராமசாமி விருது
தமிழ்க் கணிமைக்கான சுந்தர ராமசாமி விருது என்பது காலச்சுவடு நிறுவனர் சுந்தர ராமசாமி பெயரில் காலச்சுவடு அறக்கட்டளை வழங்கும் விருது ஆகும். 2007ஆம் ஆண்டு முதல் இவ்விருது தமிழ்க் கணிமைத் துறையில் குறிப்பிடத்தக்க சாதனைகள் படைத்தோருக்கு ஆண்டு தோறும் வழங்கப்படுகிறது. இவ்விருது கனடாவின் தமிழ் இலக்கியத் தோட்டம் ஒவ்வொரு ஆண்டும் நடத்தும் இயல் விருது வழங்கும் விழாவில் அளிக்கப்படுகிறது. இவ்விருது பெறுபவர்களுக்கு ஆயிரம் கனேடிய டாலர்களும் விருதுப் பட்டயமும் அளிக்கப்படும்.
விருது பெற்றோர்
2010 - முத்து நெடுமாறன் (முரசு குழுமத்தின் தலைவர்), மலேசியா
மேற்கோள்கள்
பகுப்பு:தமிழ்க் கணிமை நிகழ்வுகள் பகுப்பு:தமிழ்க் கணிமை விருதுகள்
உலக தேனீ நாள்
thumb| சுலோவீனியாவின் ப்ரெஸ்னிகாவில் 2018 உலக தேனீ தின கொண்டாட்டம் உலக தேனீ நாள் அல்லது உலக அளி நாள் (World Bee Day) ஒவ்வொரு ஆண்டும் மே 20 அன்று கொண்டாடப்படுகிறது. இந்த நாளில்தான் தேனீ வளர்ப்பின் முன்னோடியான அன்டன் ஜானியா 1734இல் பிறந்தார். அளிகள் என்பவை பல்வேறு வகையான வண்டுகள். அவற்றில் ஒரு இனம் தான் தேனீ ஆகும்.
மே 20 ஐ உலக தேனீ நாளாக 2017 திசம்பரில் சுலோவீனியாவில் வெளியிடப்பட்ட அறிவிப்பிற்கு ஐக்கிய நாடுகள் அவையினைச் சார்ந்த உறுப்பு நாடுகள் ஒப்புதல் அளித்தன.
வெளி இணைப்புகள்
பகுப்பு:ஐக்கிய நாடுகளின் சிறப்பு நாட்கள் பகுப்பு:மே நிகழ்வுகள் பகுப்பு:தேனீக்கள்
கிருஷ்ண ஜென்ம பூமி வழக்கு
கிருஷ்ண ஜென்மபூமி வழக்கு, இந்தியாவின் உத்தரப் பிரதேச மாநிலத்தில் உள்ள மதுரா மாவட்டம், மதுரா நகரத்தில் உள்ள கிருஷ்ண ஜென்மபூமியில் அமைந்த கத்ரா கிருஷ்ணர் கோயிலுடன் பகிர்ந்து கொள்ளும், சாகி ஈத்கா பள்ளிவாசலை அகற்றக் கோரியும், அந்நிலத்தை மதுரா கிருஷ்ணர் கோயிலுக்கு வழங்கிடக் கோரியும், கிருஷ்ண ஜென்மபூமி அறக்கட்டளையினரும், பகவான் கிருஷ்ணர் சார்பில் இரஞ்சனா அக்னிஹோத்ரியும் மதுரா கீழமை நீதிமன்றத்தில் 2020-ஆம் ஆண்டில் வழக்கு தொடர்ந்தனர்.
1991ஆம் ஆண்டின் வழிபாட்டுத் தலங்கள் சிறப்புச் சட்டத்தின் படி, இவ்வழக்கை விசாரணைக்கு ஏற்க இயலாது என மதுரா கீழமை நீதிமன்றம் கூறி வழக்கை 30 செப்டம்பர் 2020 அன்று தள்ளுபடி செய்தது.
மதுரா பள்ளிவாசலை அகற்றி, அதில் உள்ள நிலத்தை கிருஷ்ண ஜென்மபூமிக்கு வழங்கக் கோரி, கிருஷ்ண ஜென்ம பூமி அறக்கட்டளையினரும், இந்து அமைப்பினரும், பகவான் கிருஷ்ணர் சார்பில் இரஞ்சனா அக்னிஹோத்ரியும் மதுரா மாவட்ட நீதிமன்றத்தில் மேல்முறையீட்டு வழக்கு தொடர்ந்தனர்.
24 டிசம்பர் 2022 அன்று மதுராவில் உள்ள கிருஷ்ண ஜென்மபூமி மற்றும் ஷாகி ஈத்கா மசூதி அமைந்துள்ள சர்ச்சைக்குரிய இடத்தை அளவீடு செய்ய வேண்டும் என்று உள்ளூர் நீதிமன்றம் உத்தரவிட்டுள்ளது. மேலும் இந்தியத் தொல்லியல் ஆய்வகம் இந்த அளவீட்டுப் பணியை 2 சனவரி 2023ம் தேதிக்குப் பின்னர் துவங்கி 20 சனவரி 2023 தேதிக்குள் முடித்து அறிக்கையை நீதிமன்றத்தில் சமர்ப்பிக்க உத்தரவிட்டுள்ளது. இந்த அளவீட்டு பணி உத்தரவிற்கு அனைத்து தரப்பினரும் கட்டுப்படவேண்டும் என நீதிமன்றம் அறிவுறுத்தியுள்ளது.
1968 ஒப்பந்தம்
1815-ஆம் ஆண்டில் பிரித்தானிய இந்தியாவின் ஆட்சியாளர்கள், கட்ரா கேசவ் தேவின் 13.37 ஏக்கர் நிலம் ஏலத்தில் விற்பனை செய்த போது, ராஜா பட்னி மால் அந்நிலத்தை விலை கொடுத்து  வாங்கினார். அப்போது ராஜா பட்னிமலின் நில உரிமை தொடர்பாக முஸ்லிம் தரப்பு எதிர்ப்பு தெரிவித்தது. ஆனால் நீதிமன்றம் அதை நிராகரித்தது.
8 பிப்ரவரி 1944 அன்று ராஜா பட்னி மாலின் வழித்தோன்றல்களான ராய் கிஷன் தாஸ் மற்றும் ராய் ஆனந்த் தாஸ் ஆகியோர் இந்த 13.37 ஏக்கர் நிலத்தை மதன் மோகன் மாளவியா, கோஸ்வாமி கணேஷ் தத் மற்றும் பிக்கேன் லால் ஜி அத்ரேயின் பெயருக்கு மாற்றினார்கள். அதற்காக ஜுகல் கிஷோர் பிர்லா 13,400 ரூபாய் செலுத்தினார். இதற்குப் பிறகும் 1946ல் இந்த விற்பனை குறித்து முஸ்லிம் தரப்பு கேள்விகளை எழுப்பியது. இதுவும் நிராகரிக்கப்பட்டது. முந்தைய உத்தரவு செல்லுபடியாகும் என்று அறிவிக்கப்பட்டது.
இதற்குப் பிறகு ஜுகல் கிஷோர் பிர்லா இந்த நிலத்தின் வளர்ச்சிக்காகவும் பிரமாண்டமான கிருஷ்ணர் கோயிலைக் கட்டுவதற்காகவும் 21 பிப்ரவரி 1951 அன்று கிருஷ்ண ஜென்மபூமி அறக்கட்டளையை உருவாக்கினார். அவர் 13.37 ஏக்கர் நிலத்தை 'பகவான் ஸ்ரீ கிருஷ்ண விராஜ்மானுக்கு அர்ப்பணித்தார். இருப்பினும் கிருஷ்ணர் கோயிலை முழு நிலத்திலும் கட்ட முடியவில்லை. மேலும் அறக்கட்டளை 1958 இல் செயலிழந்தது.
1 மே 1958 அன்று கிருஷ்ண ஜன்மஸ்தான் சேவா சங்கம் என்ற பெயரில் ஒரு சங்கம் உருவாக்கப்பட்டது. பின்னர் அதன் பெயர் ஸ்ரீ கிருஷ்ண ஜன்மஸ்தான் சேவா சன்ஸ்தான் என மாற்றப்பட்டது.
இதன் பின்னர் முஸ்லிம் தரப்பு நிலம் தொடர்பாக மீண்டும் நீதிமன்றத்தில் மனு தாக்கல் செய்தது. அப்போது ஸ்ரீ கிருஷ்ண ஜன்மஸ்தான் சேவா சங்கத்துக்கும் டிரஸ்ட் ஷாஹி ஈத்கா மசூதிக்கும் இடையே வழக்கு இருந்தது. பின்னர் 1968ல் இரு தரப்புக்கும் இடையே உடன்பாடு ஏற்பட்டது. இந்த ஒப்பந்தத்தின் கீழ், சாகி ஈத்கா மசூதி அறக்கட்டளைக்கு நிலத்தின் ஒரு பகுதி வழங்கப்பட்டது. அதே நேரம் நிலத்தின் வேறொரு பகுதியில் குடியமர்ந்திருந்த கோசி முஸ்லிம்கள் அங்கிருந்து வெளியேற்றப்பட்டு, அந்த நிலம் கோயில் தரப்பிற்கு அளிக்கப்பட்டது.
பின்னணி
மதுரா நகரத்தின் கத்ரா பகுதியில் கிருஷ்ண ஜென்மபூமியில் இருந்த பழைய கிருஷ்ணர் கோயிலை, முகலாயப் பேரரசர் அவுரங்கசீப்பின் கட்டளையின்படி இடித்த இடத்தில், மதுரா பிரதேச முகலாயப் படைத்தலைவர் அப்துன் நபி என்பவரால் 1662-இல் மதுரா சாகி ஈத்கா பள்ளிவாசல் கட்டப்பட்டது. பின்னர் இந்திய விடுதலைக்குப் பின்னர் 1953-ஆம் ஆண்டில் மதுரா ஈத்கா பள்ளிவாசல் சுவரை ஒட்டிய இடத்தில் கிருஷ்ணர் கோயில் எழுப்பட்டு, தற்போது வரை இந்துக்களால் வழிப்பட்டு வருகிறது.
மேற்கோள்கள்
பகுப்பு:கிருஷ்ண ஜென்ம பூமி வழக்கு பகுப்பு:மதுரா மாவட்டம் பகுப்பு:இந்தியாவில் வழக்குகள்
காட்மியம் ஐதராக்சைடு
காட்மியம் ஐதராக்சைடு (Cadmium hydroxide) என்பது Cd(OH)2. என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும்.. வெண்மைநிற படிகங்களான இந்த அயனிச்சேர்மம் நிக்கல்-காட்மியம் மின்கலன்களில் உபயோகமாகும் ஒரு முக்கியமானச் சேர்மமாகும்
தயாரிப்பு மற்றும் வினைகள்
காட்மியம் நைட்ரேட்டுடன் சோடியம் ஐதராக்சைடைச் சேர்த்து வினைபுரியச் செய்வதன் வழியாக காட்மியம் ஐதராக்சைடைத் தயாரிக்கலாம்.
மற்ற காட்மியம் சேர்மங்களில் இருந்து காட்மியம் ஐதராக்சைடு தயாரிக்க முயல்வது பல சிக்கல்கள் நிறைந்த வழிமுறையாகும். துத்தநாக ஐதராக்சைடை விட இது அதிகமான காரத்தன்மையுடன் காணப்படுகிறது. அடர்த்தியான எரிசோடாவுடன் சேர்ந்து Cd(OH)42− என்ற எதிர்மின் அணைவு அயனியாக உருவாகிறது. சயனைடுகள், தையோசயனேட்டுகள் மற்றும் அமோனிய அயனிகளுடன் இவ்வயனிக் கரைசலைச் சேர்க்கும்போது அணைவுச் சேர்மங்களைத் தருகிறது. காட்மியம் ஐதராக்சைடைச் சூடுபடுத்தும்பொழுது இது தண்ணீரை இழந்து காட்மியம் ஆக்சைடை உற்பத்தி செய்கிறது. 130 பாகை செல்சியசு வெப்பநிலையில் சிதைவடையத் தொடங்கும் செயல்முறை 300 பாகை செல்சியசு வெப்பநிலை வரை தொடர்ந்து பின்னர் நிறைவடைகிறது. ஐதரோ குளோரிக் அமிலம், கந்தக அமிலம், நைட்ரிக் அமிலம் போன்ற கனிம அமிலங்களுடன் வினைபுரிந்து இதனுடன் தொடர்புடைய காட்மியம் குளோரைடு, காட்மியம் சல்பேட்டு மற்றும் காட்மியம் நைட்ரேட்டு முதலான காட்மியம்|காட்மிய]] உப்புகளைத் தருகிறது.
பயன்கள்
தேக்க மின்கல அடுக்குகளின் எதிர்மின் முனையில் இது தோற்றுவிக்கப்படுகிறது. நிக்கல்-காட்மியம் மற்றும் வெள்ளி-காட்மியம் தேக்க மின்கல அடுக்குகளில் இது விடுவிக்கப்படுகிறது.
காட்மியம் ஆக்சைடுக்கு மாற்றாக பலவகையான வேதிச்செயல்களுக்கு இந்த ஐதராக்சைடு சேர்மம் பயன்படுத்தப்படுகிறது.
மேற்கோள்கள்
பகுப்பு:காட்மியம் சேர்மங்கள் பகுப்பு:ஐதராக்சைடுகள்
தாய்லாந்து நாட்டுப்பண்
பிலிங் சாட் அல்லது தாய்லாந்து நாட்டுப்பண் என்பது தாய்லாந்து நாட்டின் நாட்டுப்பண் ஆகும். இது 1939 திசம்பர் 10 அன்று ஏற்கப்பட்டது. இந்த நாட்டுப்பண்ணுக்கு இசையமைத்தவர், ஃப்ரா சென்டுரியாங் என்ற  செர்மானியர். இதற்கு பாடல்வரிகளை எழுதியவர் லுவாங் சரனுபிரபான் என்பவராவார். பிலிங் சாட் (เพลงชาติ), என்ற தாய் சொல்லுக்கு நாட்டுப்பண் என்பது பொருளாகும். பொதுவாக நாட்டுப்பண்ணை குறிப்பிட இந்தச்சொல் பயன்படுத்தப்படுகிறது. பிலிங் சாட் தாய் (เพลงชาติไทย), என்றால் தாய்லாந்து நாட்டுப்பண் என்று பொருளாகும் தாய்லாந்து நாட்டுப்பண்ணை இச்சொல் கொண்டே குறிக்கின்றனர்.
1932 ஆட்சிக் கவிழ்புக்கு சில நாட்கள் கழித்து தாய்லாந்தின் நாட்டுப்பண் இசையமைக்கப்பட்டது. போலந்தின் நாட்டுப்பண்ணின் இசையையொட்டியே இந்த நாட்டுப்பண்ணின் இசை அமைந்த்து. இது முதன்முதலில் 1932 சூலையில் ஒலிபரப்ப்பட்டது. இதன். இதன் அசல் வரிகள் குன் விச்சிட்மரா என்பவரால் எழுதப்பட்டது.
சமுத்ரால வேணுகோபாலாச்சாரி
மேற்கோள்கள்
பகுப்பு:இந்திய அரசியல்வாதிகள் பகுப்பு:வாழும் நபர்கள் பகுப்பு:1967 பிறப்புகள் பகுப்பு:தெலங்காணா அரசியல்வாதிகள்
தாய்லாந்து நாட்டுப்பண்
1932 க்கு முன் சான்சோயின் பிரா பராமி என்ற பாடல் சாயாமின் நாட்டுப்பண்ணாக இருந்தது.
1934 இல் புதிய நாட்டுப்பண், இசை ஆகியவற்றை கேட்டு அந்த நாட்டு அரசு போட்டி நடத்தியது. சங்வாங் துவா பத்யாகோசோல் என்பவர் "பிலெங் மகா நில்மிட்" என்று ஒரு பாரம்பரிய பாணியில் ஒரு மெட்டமைத்தார். ஆனால் ஃப்ரா ஜெணெடுரியாங் என்பவரின் மெல்லிசை தேர்வு செய்யப்பட்டது. காரணம், இதன் மெல்லிசை நவீனமாக இருந்தது. பிறகு ஃப்ரா ஜெணெடுவின்யா இசையையும் முதல் பரிசுபெற்ற வரிகளான குன் விச்சிட்மராவின் வரிகளும் சேர்த்து இசைவடிவம் தரப்பட்டது. இப்பாடல் 1939 வரை பயன்படுத்தப்பட்டது. இதில் இரண்டாம் பரிசு பெற்ற சான்ப காம்விலை (ฉันท์ ขำ วิไล) என்பவர் எழுதிய சில வரிகள் 1934 இல் இணைக்கப்பட்டது குறிப்பிடத்தக்கது.
1939, இல் இந்த நாட்டின் சாயாம் என்ற பெயர் தாய்லாந்து என மாற்றப்பட்டது. இதனால் இந்தாட்டின் நாட்டுப்பண் வரிகளை மாற்றி புதியதாக எழுத போட்டி அறிவிக்கப்பட்டது. இதில் லு ஆங் சரனுப்ரஃபான் என்பவரின் வரிகள் சிறந்த்தாக பரிசுபெற்றது. பிரதமர் பிபுன்சோங்ராம் இந்த நாட்டுப்பண் நாள்தோரும் 08:00 மணி மற்றும் 18:00 மணி பொழுதுகளில் ஒலிக்கும் என்றும் அதற்கு குடிமக்கள் எழுந்து நின்று நாட்டுக்காக மரியாதை செலுத்தவேண்டும் என்று உத்தரவிட்டார். காலை மாலை என இருவேளைகளிலும் பொது இடங்களில் ( எ.கா. பள்ளிகள், பணி இடங்கள், பொது கட்டடங்கள்) ள்நாட்டுப்பண் இசைக்கப்பட்டு தேசியக் கொடி ஏற்றியும் இறக்கவும் செய்தனர். இதே போல காலை மாலை இருவேளைகளிலும் தொலைக்காட்சி, வானொலி ஆகியவற்றிலும் நாட்டுப்பண் இசைக்கப்பட்டது.
மேற்கோள்கள்
பகுப்பு:நாட்டுப்பண்கள் பகுப்பு:தாய்லாந்துப் பண்பாடு பகுப்பு:தாய்லாந்து
புபொப 8
புபொப 8 (NGC 8) என்பது பெகாசசு விண்மீன் குழுவில் உள்ள ஒரு இரட்டை விண்மீன் அமைப்பு (கே5 மற்றும் எஃப்8) ஆகும், இவ்வான்பொருள் ஓட்டோ சுட்ரவ் என்ற வானியல் வல்லுநரால் 1865 நவம்பர் 29 ஆம் நாளன்று கண்டுபிடிக்கப்பட்டது. இது புபொப 9 எனப் பட்டியலிடப்பட்டுள்ள வானுறுப்பிலிருந்து சுமார் 2.7 பாகைத்துளி நிமிடங்கள் தொலைவில் உள்ளது.
வெளி இணைப்புகள்
பகுப்பு:இரட்டை விண்மீன்கள் பகுப்பு:பெகாசசு விண்மீன் குழு பகுப்பு:புதிய பொதுப் பட்டியல் பொருட்கள்
சாதகம்
சாதகம் என்பது பிரபந்தம் என வட மொழியில் வழங்கப்படும் தமிழ்ச் சிற்றிலக்கிய வகைகளுள் ஒன்றாகும். நாள், மீன் போன்ற சோதிட நிலைகளைப் பற்றி இந்த சிற்றிலக்கிய வகை கூறுகிறது.
இந்த சிற்றிலக்கிய வகை பாட்டுடைத் தலைவனுக்கு சோதிடம் பார்க்கும் வழமையொட்டி தோன்றியிருக்கலாம் என்றும், சோதிடம் எழுதுதலே ஓர் இலக்கிய வகையிலிருந்து தோன்றியிருக்கலாமென்றும் தமிழறிஞர்கள் எண்ணுகின்றனர்.
ஆதாரங்கள்
பகுப்பு:சிற்றிலக்கிய வகைகள்
புனிதர் அனைவர் பெருவிழா
புனிதர் அனைவர் பெருவிழா (All Saints' Day அல்லது Solemnity of All Saints) என்பது கத்தோலிக்க திருச்சபை முதலிய பல மேற்கு கிறித்தவ திருச்சபைகளில் நவம்பர் 1 அன்றும் கிழக்கு திருச்சபைகளில் தூய ஆவி பெருவிழாவுக்கு அடுத்து வரும் ஞாயிறு அன்றும் கொண்டாடப்படும் ஒரு விழாவாகும். பல்வேறு நூற்றாண்டுகளில் பல்வேறு விதங்களில் கொண்டாடப்பட்டு வந்த இத்திருநாள் எட்டாம் நூற்றாண்டில் திருத்தந்தை மூன்றாம் கிரேகோரியின் காலத்தில் நவம்பர் முதல் தேதியன்று கொண்டாடப்பட்டது. திருச்சபையால் புனிதர் பட்டம் அளிக்கப்பட்ட புனிதர்கள் பலர் இருக்கும் போதிலும் இவ்வகை அங்கீகாரம் பெறாமல், ஆனால் புனித வாழ்வு வாழ்ந்த பலரை நினைவு கூறும் வண்ணம் இவ்விழா கொண்டாடப்படுகிறது.
ஆதாரங்கள்
பகுப்பு:கிறித்தவத் திருநாட்கள் பகுப்பு:கிறித்தவப் புனிதர்கள் பகுப்பு:நவம்பர் சிறப்பு நாட்கள்
நிர்மல் வர்மா
நிர்மல் வர்மா (ஆங்கிலம்: Nirmal Verma) (பிறப்பு: 3 ஏப்ரல் 1929 –  இறப்பு:  25 அக்டோபர் 2005)இவர் ஒரு இந்தி எழுத்தாளரும், புதின ஆசிரியரும், செயபாட்டாளரும் மொழிபெயர்ப்பாளரும் ஆவார். இந்தி இலக்கியமான 'நய் கஹானி'யின் (புதிய கதை) முன்னோடிகளில் ஒருவர் என்ற பெருமை அவருக்கு உண்டு. இதில் அவரது முதல் கதைத் தொகுப்பான பரிண்டே (பறவைகள்) என்பது முதல் எழுத்தாகக் கருதப்படுகிறது.
ஐம்பதாண்டுகளாக நீடித்த அவரது வாழ்க்கையில், கதை, பயணக் குறிப்பு மற்றும் கட்டுரைகள் போன்ற பல்வேறு வகையான இலக்கியங்களில், ஐந்து புதினங்கள், எட்டு சிறுகதைத் தொகுப்புகள் மற்றும் புனைகதை அல்லாத ஒன்பது புத்தகங்கள், கட்டுரைகள் மற்றும் பயணக் குறிப்புகள் உட்பட பலவற்றை எழுதியுள்ளார்.
சுயசரிதை
நிர்மல் வர்மா, 1929 ஏப்ரல் 3 அன்று சிம்லாவில் பிறந்தார். அங்கு அவரது தந்தை பிரித்தானிய இந்திய அரசாங்கத்தின் பணியில் அதிகாரியாக பணியாற்றினார். அவர் தனது எட்டு உடன்பிறப்புகளில் ஏழாவது குழந்தையாக இருந்தார். அவரது சகோதரர்களில் இராம்குமார் என்பவர் இந்தியாவின் மிகச் சிறந்த கலைஞர்களில் ஒருவராவார். இவர் ககன் கில் என்பவரை மணந்தார்.
1950 களின் முற்பகுதியில் ஒரு மாணவர் பத்திரிகைக்காக தனது முதல் கதையை எழுதினார். தில்லி பல்கலைக்கழகத்தின் புனித ஸ்டீபன் கல்லூரியில், வரலாற்றில் முதுகலை பட்டப்படிப்பை முடித்தார். அதன்பிறகு தில்ல்லியில் கற்பித்தல் பளியிலும், பல்வேறு இலக்கிய இதழ்களுக்கு எழுதவும் தொடங்கினார்.
அவரது மாணவர் நாட்களிலேயே அவரது செயல்பாட்டுச் சாதனை தெரிந்தது; 1947-48ல், டெல்லியில் நடந்த மகாத்மா காந்திஜியின் காலை பிரார்த்தனைக் கூட்டங்களில் அவர் தவறாமல் கலந்து கொண்டார். அவர் இந்திய பொதுவுடமைக் கட்சியின் அட்டை வைத்திருந்த உறுப்பினராக இருந்தபோதிலும், சோவியத் அங்கேரி மீது படையெடுத்த பின்னர் 1956 இல் அவர் ராஜினாமா செய்தார். இந்திய இலக்கியக் காட்சிக்கு ஒரு புதிய பரிமாணத்தைச் சேர்த்த அவரது கதைகளில் மிகவும் செயல்பாடுகள் விரைவில் பிரதிபலிக்கப்படவிருந்தன. .
பிராகா நகரில் அவர் தங்கியிருந்த காலத்தில் அவர் ஐரோப்பா முழுவதும் பரவலாகப் பயணம் செய்தார். இதன் விளைவாக சீரோன் பர் சாந்தினி (1962), கர் பாரிசு மெய்ன் (1970) மற்றும் துந்த் சே உத்தி துன் மற்றும் அவரது முதல் நாவல் உட்பட ஏழு பயணக் குறிப்புகள் பிராகாவில் தனது மாணவ நாட்களை அடிப்படையாகக் கொண்டு, "வீ தின்" (அந்த நாட்கள்) (1964) என்பதை எழுதினார். பிராகா திரும்பியதும், அவர் பொதுவுடமையால் ஏமாற்றமடைந்து பின்னர் இந்திய நெருக்கடி நிலைக்கு எதிராக குரல் கொடுத்தார். மேலும் திபெத்திய சுதந்திர இயக்கத்திற்கான வழக்கறிஞராக இருந்தார். அவரது அடுத்தடுத்த எழுத்து, இந்திய மரபுகளை அவர் மறுபரிசீலனை செய்வதை பிரதிபலித்தது.
1980–83 வரை, போபாலின் பாரத் பவனில் நிரலா பதிப்பின் படைப்பை எழுதும் தலைவராக வர்மா பணியாற்றினார். 1988-90ல் சிம்லாவில் யஷ்பால் கிரியேட்டிவ் ரைட்டிங் சேரின் இயக்குநராக இருந்தார். குமார் ஷாஹானி இயக்கிய அவரது கதையை அடிப்படையாகக் கொண்ட ஒரு படம், மாயா தர்பன் (1972), சிறந்த படத்திற்கான பிலிம்பேர் விமர்சகர்கள் விருதை வென்றது.
அவர் 2005 அக்டோபர் 25 அன்று புதுதில்லியில் காலமானார்.
வெளி இணைப்புகள்
பகுப்பு:இந்தி எழுத்தாளர்கள் பகுப்பு:செவாலியே விருது பெற்றவர்கள் பகுப்பு:ஞானபீட விருது பெற்றோர் பகுப்பு:சாகித்திய அகாதமி விருது பெற்றோர் பகுப்பு:2005 இறப்புகள் பகுப்பு:1929 பிறப்புகள்
சிறுமங்கலம் பிடாரி கோயில்
சிறுமங்கலம் பிடாரி கோயில் தமிழ்நாட்டில் விழுப்புரம் மாவட்டம், சிறுமங்கலம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கண்ணன்டஹள்ளி ஊராட்சி
கண்ணன்டஹள்ளி ஊராட்சி (Kannandahalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள மத்தூர் வட்டாரத்தில் அமைந்துள்ளது. இந்த ஊராட்சி, ஊத்தங்கரை சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7352 ஆகும். இவர்களில் பெண்கள் 3617 பேரும் ஆண்கள் 3735 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மத்தூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பொறியியல் மற்றும் தொழிநுட்பவியல் கல்லூரி
பொறியியல் கல்லூரி என்பது பொதுவாகப் பொறியியல் கல்வியை வழங்கும் கல்லூரிகளைக் குறிக்கும்.கல்லூரி இணைக்கப்பட்டுள்ள பல்கலைக்கழகத்தைப் பொறுத்துப் பொறியியல் கல்விக்கான கால அளவானது நான்கு முதல் ஐந்து ஆண்டுகள் வரை இருக்கும்.
இந்தியாவில் 5000 க்கும் மேற்பட்ட பொறியியல் கல்லூரிகள் உள்ளன.
மேற்கோள்கள்
பகுப்பு:பொறியியல்
செங்கிப்பட்டி அங்காளம்மன் கோயில்
செங்கிப்பட்டி அங்காளம்மன் கோயில் தமிழ்நாட்டில் தஞ்சாவூர் மாவட்டம், செங்கிப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அங்காளம்மன் சன்னதியும், மதுரைவீரன், சப்பானிகருப்பு, இருளப்பன், மதுரைவீரன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இயற்கைத்திறமை சோதனைகள்
ஒரு குறிப்பிட்ட தொழிலுக்கு ஒருவருக்குள்ள இயற்கைத் திறமையை அறிவதற்கு, அவரை அத்தொழிலைக் கற்கச் செய்தபின் அவர் பெறும் திறமையைக் கணிப்பதே முறை என்று சிலர் கூறுவர். ஆனால் இந்த முறையால் பொழுதும், பணமும், ஆற்றலும் அளவுக்கு மிஞ்சி வீணாய்விடும். அதிலும் நீண்ட நாள் சிறப்புப் பயிற்சி பெறவேண்டிய தொழில்களில் இந்த விரயம் இன்னும் அதிகமாகும். நீண்டநாள் பயிற்சி பெற்ற பின் குறிப்பிட்ட தொழிலுக்குத் தகுதியற்றவர் என்று தெரியவருமாயின், அதனால் முதலாளிக்குப் பொருள் நட்டமும், தொழிலாளிக்குச் சுயமரியாதை, சுகவாழ்க் கைகளின் குறைவும் உண்டாகும். அதனால் ஒருவரிடம் மறைந்து கிடக்கும் இயற்கைத் திறமைகளை விரைவாகவும், குறைந்த பொருட் செலவிலும் கண்டுபிடிப்பதற்குரிய முறைகள் தேவையாகும். இதன் பொருட்டு உளவியலார் ஏராளமான ஆராய்ச்சிகள் செய்து, பல சோதனைகளை வகுத்துள்ளனர். இந்தச் சோதனைகள் முடிவானவையல்ல. ஆராய்ச்சிகள் மேன் மேலும் நடந்து, இப்பொழுதுள்ளவற்றைவிட மிகுந்த நல்ல சோதனைகள் கண்டுபிடிக்கப்படலாம். ஆயினும் இப்பொழுதுள்ள சோதனைகள் பயன் தருவனவாகவே இருக்கின்றன.
இச்சோதனை வரலாறு
மக்கள் இயற்கைத் திறமையில் வேறுபாடுடையர் என்ற கருத்து வற்புறுத்தப்பட்ட பின்னரே இயற்கைத் திறமைச் சோதனை வளர்ச்சி பெறலாயிற்று. முதன் முதலாக இங்கிலாந்திலிருந்த பிரான்சிஸ் கால்ட்டன் 1884 ஓம், அமெரிக்காவிலிருந்த ஜே. மக்கீன் காட்டெல் 1890 ஒம், இறுக்கிப் பிடிக்கும் வன்மை, கை அசைவு விகிதம், நினைவு கூறும் வன்மை போன்றவற்றல் மக்களிடையே காணப்படும் வேறுபாடுகளைச் சோதனை மூலம் ஆராய்ந்தார்கள். அவர்களுடைய முறைகள் சிறந்தனவாக இருக்கவில்லை. மற்றும் அவர்கள் உடலியற் பண்புகளையே மிகுதியாக ஆராய்ந்தார்கள்.
1908-ல் பிரான்ஸ் நாட்டு ஆல்பிரட் பினே (Alfred Binet) இயற்கைத் திறமையை அளந்தறிவதற்கான சோதனைகளை வெளியிட்டார். அவை புகழ் வாய்ந்தவை. இவர்களுக்குப் பின்னர் இந்தச் சோதனை முறையானது விரைவாக வளர்ந்து வந்துள்ளது. அதற்கு ஒரு காரணம் புள்ளி விவர முறைகளைப் பயன்படுத்தியதேயாம். அதனுடன் முதல் உலக யுத்தமும் சோதனை முறை வளர்ச்சிக்கு ஆக்கம் அளித்தது. யுத்த காலத்தில் சேனைக்கு ஆள் சேர்க்கப் பயன் படுத்தப்பட்ட சோதனைகளை யுத்தம் நின்ற பின்னர், கைத்தொழில் முதலியவற்றிற்கும் பயன்படுத்த விருப்பம் உண்டாயிற்று. தொடக்கத்தில் சோதனைகள் பெரும்பாலும், பொது இயற்கைத் திறமை' என்பதைக் குறித்த சோதனைகளாகவே இருந்தன. ஆனால் பொது இயற்கைத் திறமை என்பது நூற்கல்வி பற்றிய ஒருவித இயற்கைத் திறமையேயன்றி வேறன்று என்று காணப் படவே, பல திறப்பட்ட இயற்கைத் திறமைகளைப் பற்றிச் சோதனைகள் வகுப்பதில் முனைந்தனர்.
ஆதாரங்கள்
பகுப்பு:திறன்கள்
யாழ்ப்பாணக் கடல் நீரேரி
யாழ்ப்பாண நீரேரி அல்லது யாழ்ப்பாணக் கடல் நீரேரி என்பது யாழ் மாவட்டம் மற்றும் கிளிநொச்சி மாவட்டங்களுக்கு அப்பாலுள்ள பெரிய கடற் காயல் ஆகும்.
இக் கடற்காயல் மக்கட் தொகை அடர்த்திமிக்க யாழ்ப்பாணக் குடாநாட்டினால் சூழப்பட்டுள்ளது.
அமெரிக்க பூநாரை, வாத்து, ஆலா போன்ற பறவைகளும் கரைப்பறவைகளும் இங்கு வருகின்றன.
உசாத்துணை
பகுப்பு:யாழ்ப்பாண மாவட்டம் பகுப்பு:யாழ்ப்பாணக் கடற்காயல்கள் பகுப்பு:கிளிநொச்சி மாவட்டம் பகுப்பு:இலங்கையின் கடற்காயல்கள்
தேஹு ரோடு தொடருந்து நிலையம்
தேஹு ரோடு தொடருந்து நிலையம் புனே புறநகர் ரயில்வேக்கு உட்பட்ட தொடர்வண்டி நிலையம் ஆகும். இங்கு புனே புறநகர் ரயில்வேயில் இயங்கும் அனைத்து தொடர்வண்டிகளும் நின்று செல்கின்றன. இது மும்பை - புனே ரயில் வழித்தடத்தில் உள்ளது. இந்திய ரயில்வேயின் மத்திய கோட்டத்தினர் இயக்குகின்றனர். இது ஐந்து நடைமேடைகளையும், ஆறு ரயில்பாதைகளையும் கொண்டது.
சான்றுகள்
பகுப்பு:மகாராட்டிரத் தொடருந்து நிலையங்கள்
வெங்கிடங்கால் ஊராட்சி
வெங்கிடங்கால் ஊராட்சி (Venkidangal Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள கீழ்வேளூர் ஊராட்சி ஒன்றியத்தில்  அமைந்துள்ளது. இந்த ஊராட்சி, கீழ்வேலூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1304 ஆகும். இவர்களில் பெண்கள் 643 பேரும் ஆண்கள் 661 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சின்னசேக்காடு
சின்னசேக்காடு (ஆங்கிலம்:Chinnasekkadu), இந்தியாவின் தமிழ்நாடு மாநிலத்தில் அமைந்துள்ள சென்னை மாவட்டத்தில் உள்ள திருவொற்றியூர் வட்டத்தில் இருக்கும் ஓர் ஊர் ஆகும். பெருநகர சென்னை மாநகராட்சியின் விரிவாக்கத்திற்கு முன்னர் சின்னசேக்காடு பகுதி திருவள்ளூர் மாவட்டத்தில் இருந்தது.
பெருநகர சென்னை மாநகராட்சியின் மண்டலம் எண் 2-இல் சின்னச்சேக்காடு உள்ளது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 11 மீட்டர் (36 அடி) உயரத்தில் இருக்கின்றது.
சாகித்திய அகாதமி விருது
சாகித்திய அகாதமி விருது (Sahitya Akademi Award), சிறந்த இந்திய இலக்கிய படைப்பாளிகளுக்கு, இந்திய அரசால் ஒவ்வோர் ஆண்டும் தேசிய அளவிலும் மாநில அளவிலும் வழங்கப்படும் மதிப்பிற்குரிய விருதாகும். பரிசுத்தொகையாக 1,00,000 ரூபாயும், ஒரு பட்டயமும் வழங்கப்படுகின்றன. இருபத்து நான்கு இந்திய மொழிகளில் சிறுகதை, நாவல், இலக்கிய விமர்சனம் போன்ற பலவகையான எழுத்தாக்கங்களிற்கு இவ்விருது வழங்கப்படுகிறது.
சின்னசேக்காடு
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 9,744 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். சின்னசேக்காடு மக்களின் சராசரி கல்வியறிவு 75% ஆகும், இதில் ஆண்களின் கல்வியறிவு 81%,  பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியதே. சின்னசேக்காடு மக்கள் தொகையில் 12% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:சென்னை பகுப்பு:சென்னை சுற்றுப் பகுதிகள் பகுப்பு:சென்னை மாவட்டம்
சாகித்திய அகாதமி விருது
சாகித்ய அகாதமி
சாகித்ய அகாதமி இந்திய அரசினால், மார்ச் 12, 1954-இல் தொடங்கப்பட்ட ஓர் அமைப்பு.அது இந்திய மொழிகளில் இலக்கியமும் இலக்கியம் சார்ந்த நடவடிக்கைகளை ஒருங்கிணைக்கும் எண்ணத்தோடு தொடங்கப்பட்டது. இதுவரை ஆறாயிரத்திற்கும் மேற்பட்ட இலக்கிய கூட்டங்களும், பயிற்சி முகாம்களும் மற்ற பிற இலக்கியம் சார்ந்த நடவடிக்கைகளை நடத்தியுள்ளது.
இந்திய மொழிகளில் வெளிவரும் சிறந்த படைப்புகளைப் பிற மொழிகளில் மொழிபெயர்த்து வெளியிடுவது, சிறந்த படைப்புகளை விருது அளித்து ஊக்கப்படுத்துவது போன்ற பல பணிகளைச் செய்வது சாகித்ய அகாதமி.
சாகித்திய அகாதமி உறுப்பினராக இருந்தோர்
சாகித்ய அகாதமி கழகத்தில் அனைத்து மொழிகளுக்கும் பிரதிநிதித்துவம் உண்டு. தமிழுக்கான இடத்தில் உறுப்பினராக இருந்தோர்:
பரிசுத் தொகை
சாகித்ய அகாதமி விருதுக்குத் தேர்வு செய்யப்பட்ட நூலினை எழுதிய நூலாசிரியருக்கு முதன்முதலாக 1955-ஆம் ஆண்டில் ரூபாய் 5,000 வழங்கப்பட்டது. பின்னர் 1983-ஆம் ஆண்டு முதல் ரூபாய் 10,000 வழங்கப்பட்டது. அதன் பிறகு 1988-ஆம் ஆண்டு முதல் ரூபாய் 25,000 ஆக உயர்த்தி வழங்கப்பட்டது. அதன் பின்னர் 2001-ஆம் ஆண்டு முதல் ரூபாய் 40,000 ஆக உயர்த்தப்பட்டது. பின்னர் 2003-ஆம் ஆண்டில் ரூபாய் 50,000 ஆக அதிகரிக்கப்பட்டது. 2009-ஆம் ஆண்டு முதல் ரூபாய் 1,00,000 ஆக வழங்கப்பட்டு வருகிறது.
விருதுக்குத் தேர்ந்தெடுக்கும் முறை
இது, நீண்ட, ஒராண்டு கால விவாதம் மற்றும் தேர்வுகளைக் கொண்டது. இந்த விருது இந்திய எழுத்தாளர்களை அங்கீகரிக்கவும், அவர்களை உலகிற்கு அறிமுகப்படுத்தவும் ஓர் ஊடகமாகத் திகழ்கிறது. அதுமட்டுமன்றித் தற்கால மாறுதல்களையும், புதிய நிகழ்வுகளையும் ஏற்றுக்கொண்டு இந்திய இலக்கியங்களை விரிவுபடுத்துவது இதன் நோக்கமாகும்.
முதற்கட்டமாகத் தகுதியான புத்தகங்கள் அகாதமித் தலைவரால் நியமிக்கப்பட்ட ஓரிரண்டு வல்லுநர்களால் தேர்வு செய்யப்பட்டு, 10 மொழி வல்லுநர்களுக்கு அனுப்பி வைக்கப்படுகிறது. ஒவ்வொரு மொழி வல்லுநரும் இரண்டு புத்தகங்களை விருதுக்குப் பரிந்துரைப்பார்கள். இவ்வாறு பரிந்துரைக்கப்பட்ட பட்டியல் மூன்று நீதிபதிகளின் பார்வைக்கு அனுப்பப்படுகிறது. அதிக வாக்குகளை அல்லது அனைவராலும் ஏகமனதாகத் தேர்வு செய்யப்பட்ட ஒரே ஒரு புத்தகமே விருதுக்குத் தேர்வுக்குச் செய்யப்படுகிறது. பின்னர் அகாதமியின் செயற்குழு அங்கீகாரம் மற்றும் அறிவித்தலுக்கு அனுப்பப்படுகிறது.
வெளி இணைப்புகள்
பகுப்பு:இந்திய இலக்கிய விருதுகள்  பகுப்பு:சாகித்திய அகாதமி விருதுகள் பகுப்பு:பரிசுகளும் விருதுகளும்
பி. எஸ். ஞானதேசிகன்
'''பி. எஸ். ஞானதேசிகன்''' தமிழ்நாட்டைச் சேர்ந்த அரசியல்வாதி ஆவார். இவர் இந்தியத் தேசியக் காங்கிரசின் சார்பில் நாடாளுமன்றத்தின் மாநிலங்களவையில்  உறுப்பினாக இருந்தவர் ஆவார்.
இவர் கே.வி. தங்கபாலுவிற்கு அடுத்ததாக தமிழ்நாடு மாநில காங்கிரசுக் குழுவின் தலைவராக இருந்தவர் ஆவார். காங்கிரசில் இருந்து ஜி. கே. வாசன் பிரிந்து தமிழ் மாநில காங்கிரசு கட்சியை மீண்டும் தோற்றிவித்தபோது இவரும் அவருடன் சேர்ந்து காங்கரசிலிருந்து சென்றார். தமிழ் மாநில காங்கிரசின் துணைத் தலைவராக இருந்தார்.
மேற்கோள்கள்
பகுப்பு: 1949 பிறப்புகள் பகுப்பு:2021 இறப்புகள் பகுப்பு:மாநிலங்களவை உறுப்பினர்கள் பகுப்பு:தமிழக அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:வாழும் நபர்கள் பகுப்பு:விருதுநகர் மாவட்ட நபர்கள் பகுப்பு:தமிழ் மாநில காங்கிரசு அரசியல்வாதிகள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
சென்னமல்லீசுவரர் கோயில்
சென்னமல்லீசுவரர் கோயில் அல்லது மல்லிகேஸ்வரர் திருக்கோவில், மல்லிகார்ஜுனர் திருக்கோவில் (Mallikesvarar Temple) என்பது சென்னை நகரம் உருவாகிக் கொண்டிருந்த காலகட்டத்தில் கட்டபட்ட முதல் கோயிலாகும். சென்னமல்லீசுவரர் கோயிலானது தேவராஜ முதலியார் தெரு, சௌகார்பேட்டை, சென்னையில் அமைந்துள்ளது. பிரித்தானிய கிழக்கிந்திய நிறுவனம் வழங்கிய நிதி உதவியுடன் கட்டப்பட்ட கோயில்களில் இதுவும் ஒன்று.
வரலாறு
தற்போதைய சென்னை உயர்நீதிமன்றம் இருக்கும் வளாகத்தில் இருந்த சென்னகேசவப் பெருமாள் கோயில் மற்றும் சென்னமல்லீசுவரர் கோயில் போன்றவற்றை, பிரித்தானிய கிழக்கிந்திய நிறுவனம் தங்களது வணிக வசதிக்காக 1757ஆம் ஆண்டில் இடித்த போது, பொதுமக்கள் ஆவேசமடைந்தனர். பின்னர் கம்பேனி நிறுவனத்தார், மணலி முத்துகிருஷ்ண முதலியாருக்கு இடமும் பொருளும் கொடுத்து, 1762ஆம் ஆண்டில் தற்போது உள்ள இடத்தில் இந்த இருகோயில்களும் அடுத்தடுத்து மீண்டும் கட்டப்பட்டன. இந்த இரண்டு கோயில்களையும் இணைத்து பட்டணம் கோவில் என்று அப்பகுதி மக்கள் அழைக்கிறனர்.
கோயில் அமைப்பு
சென்னமல்லீஸ்வரர் திருக்கோயிலின் நுழைவு வாயிலில் மணிமண்டபம் ஒன்று காணப்படுகிறது. உள்ளே நுழைந்ததும் பிரசன்ன விநாயகர் காட்சியளிக்கிறார். மேற்குப் பிராகாரத்தில் வில்வ மரமும் முருகர் சன்னிதியும் உள்ளன. அன்னை பிரமராம்பிகைக்கு தனிச் சன்னிதி உள்ளது. வடக்குப் பிராகாரத்தில் அருணகிரிநாதர் தனிச் சன்னிதியில் உள்ளார். அருணகிரிநாதருக்கு தனிச் சன்னிதி அமைந்த ஆலயங்கள் குறைவு. அவற்றில் இதுவும் ஒன்று.
எரி பட்டு
எரி பட்டு (Eri Silk ) என்பது வடகிழக்கு நேபாளம், சீனா, ஜப்பான், தாய்லாந்து போன்றவற்றின் சில பகுதிகளில் காணப்படும் சாமியா சிந்தியா பட்டுப்பூச்சியிலிருந்து தயாரிக்கப்படும் பட்டு வகையாகும். எரி என்பது சொல் 'சகாப்தம்' என்ற அசாமிய சொல்லில் இருந்து பெறப்பட்டது, அதாவது ஆமணக்கு என்று பொருள்படும், ஆமணக்கு செடியை பட்டுப்புழு உணவாக உட்கொள்கிறது. 'ஆலன்தஸ் பட்டுப்பூச்சி' என்பது இதன் பொது பெயராகும். எரி பட்டு இந்தியாவில் உள்ள எண்டி அல்லது டென்டாடி என்றும் அறியப்படுகிறது. மெல்லிய வெள்ளைப்பட்டு பெரும்பாலும் பட்டுப்புழுவைக் கொல்லாதவாறு தயாரிக்கப்படுகிறது. பட்டுப்புழு அமைத்துக்கொள்ளும் கூட்டை விட்டு அதனை வெளியேற்றி அக்கூடு மட்டும் அறுவடை செய்யப்படுகிறது. இச் செயல்முறையின் முடிவில் இப்பட்டு ஆசிமா பட்டு என்று அழைக்கப்படுகிறது. பாம்பெக்ஸ் மோரியை தவிர அனைத்து வளா்க்கப்பட்ட பட்டுப்புழுவும் எரி பட்டுப்புழு வகையைச் சார்ந்ததாகும்.
தரம்
எரிப்பட்டு ஒரு முக்கிய நார், மற்ற பட்டுப் போல் இல்லாமல் தொடா்ச்சியான இழைகளாக உள்ளது. இதன் நுல் அமைப்பு கடினமானது மற்றும் சிறந்தது ஆகும். எரி பட்டு மற்ற பட்டை விட அடர்ந்த நிறம் கொண்டது மற்றும் கனமான தன்மையை கொண்டது. இதன் வெப்பப் பண்புகள் காரணமாக குளிர்காலத்தில் சூடாகவும், கோடைகாலத்தில் குளிர்ந்தும் இருக்கும்.
பயன்கள்
இந்தியாவில் எரி பட்டு ஆண்கள் மற்றும் பெண்களுக்கு குளிர்கால சால்வைகள் தயாரிக்க பெரும்பாலும் பயன்படுத்தப்படுகிறது. தாய்லாந்தில் எரி பட்டின் வெப்ப பண்புகளால் சால்வைகள், ஜாக்கெட்டுகள், போர்வை மற்றும் படுக்கை விரிப்புகள் போன்றவைகளுக்குப் பயன்டுத்தப்படுகிறது. மேலும் அதன் மென்மையான அமைப்பால் குழந்தைகளுக்கான உடைகள் தயாரிக்கப்படுகிறன. இப்போதெல்லாம் மிகவும் நன்றாக (210 நானோ மீட்டா் வரை) எரி பட்டு நுல் கிடைக்கிறது, இது பாரம்பரிய புடவை உள்ளடங்கிய மிகச் சிறந்த ஆடைகளை நெசவாளா்கள் வடிவமைக்க உதவுகிறது.
ஆந்திராவில் ஹிந்தபூா் மற்றும் அசாமில் உள்ள கோக்ராஜர் ஆகிய இடங்களில் இரண்டு எரி பட்டு ஆலைகள் துவக்கப்பட்டுள்ளன.
எரி பட்டு பொருட்கள் சுற்றுச்சூழலுக்கு அமைவானவை என்பதால் இவை இயற்கையாகவே ஊக்குவிக்கப்பகின்றன, மற்றும் எரி வளப்பானது பழங்குடி மக்களுக்கு வேலை மற்றும் வருமானத்தை வழங்குகின்றது.
2007 - 2008 - இல் இந்தியாவில் எரிப்பட்டு உற்பத்தி 1,530 டன்னாகும் இது மொத்த பட்டு உற்பத்தியான 2.075 டனில் 73 விழுக்காடாகும்.
ஆடை வடிவமைப்பாளா்கள் லுசி, டாமம் ஆகியோர் எரி பட்டைப் பயன்படுத்தி திருமன ஆடைகளை வடிவமைக்கின்றனா்.
மேலும் காண்க
பட்டுப்புழு வளர்ப்பு
வெளி இணைப்புகள்
பகுப்பு:பட்டு பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:இந்தியாவில் பட்டு
தமிழ்நெறி விளக்கம்
தமிழ்நெறி விளக்கம் ஒரு தமிழ் இலக்கண நூல். இதன் பெரும் பகுதி இன்று மறைந்துவிட்டது. இதன் பொருளிலக்கணத்தின் ஒரு பகுதியாகிய அகப்பொருளின் களவியல் சார்ந்த 21 பாடல்கள் உட்பட மொத்தம் 25 பாடல்கள் மட்டுமே இப்போது கிடைத்துள்ளன. . இது தோன்றிய காலம் 9 ஆம் நூற்றாண்டு.
இறையனார் களவியல் உரை, யாப்பருங்கல விருத்தி உரை, சிலப்பதிகார அரும்பத உரை, தொல்காப்பிய இளம்பூரணர் உரை, களவியல் காரிகை உரை ஆகிய நூல்கள் தமிழ் நெறி விளக்கத்திலிருந்து பாடல்களை மேற்கோளாகப் பயன்படுத்தி உள்ளன.
இந்நூலில் தற்போது கிடைத்துள்ள பகுதி முழுதும் ஆசிரியப்பாவினால் இயற்றப்பட்டுள்ளது. இறையனார் களவியல் என்னும் முந்திய அகப்பொருள் நூலைச் சுருக்கி எழுதியதே இந்த நூல் என்று சொல்லப்படுகிறது. இறையனார் களவியல் நூலின் 60 பாடல்களில் சொல்லப்பட்டவை இதிலே 25 பாடல்களில் சொல்லப்பட்டுள்ளன.
பதிப்புகள்
மிகவும் சிதைந்த நிலையில் கிடைத்த ஓர் ஏட்டுப் பிரதியிலிருந்து எடுக்கக்கூடியதாக இருந்த இந்த 25 பாடல்களையும் உ. வே. சாமிநாதையர் 1937-ஆம் ஆண்டில் பதிப்பித்து வெளியிட்டார்.
குறிப்புகள்
<References/>
வெளியிணைப்புகள்
பகுப்பு:தமிழ் இலக்கண நூல்கள் பகுப்பு:முழுமையாகக் கிடைக்காத தமிழ் நூல்கள் பகுப்பு:9 ஆம் நூற்றாண்டுத் தமிழ் நூல்கள்
நாசனோவ் இயக்குநீர்
வலது|thumb| [[நாசனோவ் சுரப்பி|நாசோனோவின் சுரப்பியின் (வெள்ளை - அடிவயிற்றின் நுனியில்) சுரப்பு காற்றில் பரவ் இறக்கையினை விசிறி போன்று பயன்படுத்தும் தேனீ]] நாசனோவ் இயக்குநீர் (Nasonov pheromone) வேலைக்காரத் தேனீக்களால் சுரக்கப்படுகிறது. இந்த இயக்குநீரைக் காற்றில் கலக்க, தேனீக்கள் நாசனோவ் சுரப்பிகளைக் கொண்ட தங்கள் அடிவயிற்றை உயர்த்தி, தங்கள் இறக்கைகளைத் தீவிரமாக அசைத்து விசிறுகின்றன.
நாசனோவ் இயக்குநீர் ஜெரானியோல், நெரோலிக் அமிலம், சிட்ரல் மற்றும் ஜெரானிக் அமிலம் உள்ளிட்ட பல்வேறு டெர்பெனாய்டுகளை உள்ளடக்கியது. தேனீக்கள் தங்கள் கூட்டமைப்பு அல்லது கூட்டின் நுழைவாயிலைக் கண்டறிய இவற்றைப் பயன்படுத்துகின்றன. மேலும் இவை பூக்களில் இவற்றை வெளியிடுகின்றன. இதனால் மற்ற தேனீக்கள் இந்த மலர்களைத் தேடி வந்து தேன் உள்ளதை அறிகின்றன. உணவு தேடும் தேனீ கூட்டை விட்டு வெளியேறியதும், உணர்கொம்பில் உள்ள சிறப்பு உணர்திறன் உயிரணுவிலிருந்து தீவனத் தாவரங்களைக் கண்டறிந்து வேறுபடுத்துகிறது. இவை ஒவ்வொன்றும் ஒரு தனித்துவமான வாசனை இரசாயன கலவையை வெளியிடுகின்றன. தேனீ வளர்ப்பவர் ஒரு கூட்டிலிருந்து சட்டங்களை வெளியே எடுக்கும்போது இவை கூட்டினுள் இருக்கும் வாசனையின் சமநிலையைச் சீர்குலைக்கும். இத்தகைய தேனீ கூட்டமைப்பு தன் வாசனை சமநிலையை மீண்டும் நிறுவ 48 மணிநேரம் வரை ஆகலாம்.
செயற்கை முறையில் தயாரிக்கப்பட்ட நாசனோவ் இயக்குநீர், தேனீக் கூட்டம் ஆக்கிரமிக்கப்படாத கூட்டை அல்லது திரள் பிடிக்கும் பெட்டியில் ஈர்க்க பயன்படுத்தப்படுகிறது. செயற்கையாகத் தயாரிக்கப்பட்ட நாசனோவ் இயக்குநீர் 2:1 விகிதத்தில் சிட்ரல் மற்றும் ஜெரனியோலைக் கொண்டுள்ளது.
மேற்கோள்கள்
பகுப்பு:இயக்குநீர்
மொன்ட்வில் நகரியம், நியூ செர்சி
மொன்ட்வில் நகரியம் ( Montville ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 19.06 சதுர கிலோ மீற்றர் பரப்பளவைக் கொண்டுள்ளது. இதில் 18.48 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.58 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 21,528 ஆகும். மொன்ட்வில் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 1,165.0 குடிமக்கள் ஆகும்.
மேற்கோள்கள்
பகுப்பு:மோரிசு மாவட்ட நகரங்கள்
நகரத்தார் கோவில்கள்
நகரத்தார் அல்லது நாட்டுக்கோட்டைச் செட்டியார்  என்று அழைக்கப்படும் தனவணிக சமுதாயத்தினர் தமிழ்நாட்டில் செட்டிநாடு என்று அழைக்கப்படும் பகுதிகளில் பெரும்பான்மையாக வாழ்ந்து வருகிறார்கள். இவர்களின் சமுகத்தில் ஒவ்வொருவரும் எதாவது ஒரு கோவிலைச் சார்ந்து இருப்பார்கள், அவற்றை நகரக் கோவில்கள் என்று அழைப்பார்கள். இக்கோவில்கள் மொத்தம் ஒன்பது ஆகும்.
பகுப்பு:நாட்டுக்கோட்டைச் செட்டியார்கள்
இரங்காநதி ஆறு
இரங்காநதி ஆறு (Ranganadi River) என்பது பனியோர் ஆறு என்றும் அழைக்கப்படுகிறது. இது இந்தியாவின் அசாம் மாநிலத்தில் உள்ள பிரம்மபுத்திரா நதியின் துணை ஆறு ஆகும். அருணாச்சலப் பிரதேசத்தின் இமயமலை அடிவாரத்தில் நிலம், மார்டா மற்றும் தபோ மலைத்தொடர்களிலிருந்து இந்த ஆறு உருவாகிறது. பின்னர் இரங்காநதி ஆறு அசாமின் இலக்கிம்பூர் மாவட்டத்தில் ஜோகிங் எனும் இடத்தில் நுழைகிறது. இலக்கிம்பூர் மாவட்டத்தில் 60 கி. மீ. தொலை பயணித்து சுபன்சிரி ஆற்றில் இலக்கிம்பூர் மாவட்டத்தில் போகோனிகாட்டில் கலக்கின்றது. thumb| [[லக்கிம்பூர் மாவட்டம்|லக்கிம்பூர் மாவட்டத்தில் இரங்காநதி ஆற்றின் கரையில் காணாமல் போனவர்களின் வீடு.]]
இரங்காநதி அணை
இரங்காநதி அணை என்பது அருணாச்சலப் பிரதேசத்தின் கீழ் சுபன்சிரி மாவட்டத்தில் அமைந்துள்ள இரங்காநதி ஆற்றின் மீது கட்டப்பட்ட கான்கிரீட்-ஈர்ப்பு, தண்ணீரைத் திசை திருப்பும் அணையாகும்.
ஆசிய வளர்ச்சி வங்கி
மேற்கோள்கள்
பகுப்பு:வங்கிகள்
சிஃபெங் டவர்
சிஃபெங் டவர் (Zifeng Tower) சீனாவின் நாஞ்சிங் நகரில் 2009ம் ஆண்டு 450மீட்டர்(1480அடி) கட்டப்பட்ட அதியுயர் வானளாவி ஆகும். இது 89 மாடிகளைக் கொண்டது.
மேற்கோள்கள்
பகுப்பு:வானளாவிகள்
சங்கர் சிங்
சங்கர் சிங் (Shankar Singh) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். வடக்கு பீகார் விடுதலை இராணுவத்தின் தளபதியான இவர், பீகார் சட்டமன்றத்தின் முன்னாள் உறுப்பினரும் ஆவார். லோக் ஜனசக்தி கட்சியின் வேட்பாளராகவும் இவர் பரிந்துரைக்கப்பட்டார்.
வாழ்க்கைக் குறிப்பு
பூர்ணியா மாவட்டத்தில் இருந்த இந்துசுதானி அவாம் மோர்ச்சா கட்சியின் மாவட்டத் தலைவியான பிரதிமா குமாரியை சங்கர் சர்மா திருமணம் செய்து கொண்டார்.
மேற்கோள்கள்
பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பார்த்திபன் (நடிகர்)
பார்த்திபன் ஒரு பழம்பெரும் தமிழ்த் திரைப்பட நடிகராவார். இவர் தமிழகத்தின் ஆறு முதல்வர்களோடு திரைப்படத்துறையில் பணியாற்றிய பெருமை பெற்றவர். இவர் 1958இல் வீரபாண்டிய கட்டபொம்மன் திரைப்படத்தில் ஜாக்சன் துரையாக நடித்து புகழ்பெற்றார்.
பிறப்பும் கல்வியும்
வேலூர் மாவட்டம் கேதாண்டப்பட்டி எனும் ஊரில் சக்கரவரத்தி ராமசாமி-ராஜலட்சுமி அம்மையாருக்கு மகனாக பிறந்தார். சென்னை லயோலா கல்லூரியில் இன்டர்மீடியட் கல்வியை கற்றார். அப்போது கல்லூரி நாடகங்களில் நடித்துள்ளார்.
திரைத்துறை
1953இல் தலைமைச் செயலகத்தில் வேலை செய்தார். எஸ்.ஜே. ஆச்சாரியாவின் கோடையிடி நாடகத்தில் முதன்முதலாக கதாநாயகனாக நடித்தார். திரைப்பட ஆசையால் ஜெமினி ஸ்டுடியோவில் வேலைக்குச் சேர்ந்தார்.
1955இல் இந்தித் திரைப்படமான இன்சானியத் என்பதில் வில்லர்கள் குழுவில் ஒரு ஆளாக நடித்தார். எம்.ஜி.ஆருடன் ஏற்பட்ட தொடர்பால், அவருடைய படங்களில் ஐ.ஜி வேடம் கிடைத்தது. நிறைய எம்.ஜி.ஆர் படங்களில் ஐ.ஜி வேடத்திற்கு பார்த்திபனே நியமிக்கப்பட்டார். வீரபாண்டிய கட்டபொம்மன் திரைப்படத்தில் ஜாக்சன் துரையாக சிவாஜி கணேசனை எதிர்த்து பேசும் வசனங்கள், திரைத்துறையில் நீங்கா புகழைத் தந்தது.
ஆதாரங்கள்
பகுப்பு:தமிழ்த் திரைப்பட நடிகர்கள்
மாநில நெடுஞ்சாலை 108 (தமிழ்நாடு)
மாநில நெடுஞ்சாலை 108 அல்லது எஸ்.எச்-108 (SH 108) என்பது, இந்தியாவின் தமிழ்நாடு மாநிலத்தின் திருவள்ளூர் மாவட்டத்தில் ஆர்.கே. பேட்டை என்னும் இடத்தையும், பள்ளிப்பட்டு என்ற இடத்தையும் இணைக்கும் '''ஆர்.கே. பேட்டை- பள்ளிப்பட்டு சாலை''' ஆகும். இதன் நீளம் 19.6  கிலோமீட்டர்கள்.
குனூ நேனோ
குனூ நேனோ (GNU nano) என்பது முனையத்திற்குள்ளேயே திறந்து பயன்படுத்தப்படும் உரைத்தொகுப்பி ஆகும். எனவே, இது கணினியின் விசைப்பலகைக்கு ஏற்ப, நாம் கொடுக்கப்படும் கட்டளைக்கு ஏற்ப திறக்க (சேமிக்க(nano கோப்பின்பெயர்), சேமிக்க(Ctrl), மூட(Ctrl), உரையைத்தேடி,மாற்றிட(Alt) பயன்படுகிறது. இது 'பிகோ' (Pico)என்ற உரைத்தொகுப்பியில் இருந்து 1999 ஆம் ஆண்டு சி மொழியால் வளர்த்தெடுக்கப்பட்டது. இதன் உரிமம் கட்டற்ற மென்பொருளின் அமைவதால், இது 2001 ஆம் ஆண்டு குனூ திட்டத்தில் இணைக்கப்பட்டது.
மேற்கோள்கள்
பகுப்பு:கட்டற்ற உரைத்தொகுப்பிகள்
டிக் லிலீ
டிக் லிலீ (Dick Lilley, பிறப்பு: நவம்பர் 28 1866, இறப்பு: நவம்பர் 17 1929), இங்கிலாந்து அணியின் துடுப்பாட்டக்காரர். இவர் 35 தேர்வுத் துடுப்பாட்டப் போட்டிகளிலும், 416 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 - 1909 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1866 பிறப்புகள் பகுப்பு:1929 இறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:ஆங்கிலேயக் குச்சக் காப்பாளர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
4-டைமெத்தில் அமினோபீனால்
4-டைமெத்தில் அமினோபீனால் (4-Dimethylaminophenol) என்பது C8H11NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் சேர்மமான இதில் பீனால் மற்றும் அமீன் என்ற இரண்டு செயற்பாட்டுத் தொகுதிகளும் உள்ளன.
பயன்கள்
சயனைடு நச்சுக்கு ஒரு மாற்று மருந்தாக 4-டைமெத்தில் அமினோபீனால் பயன்படுத்தப்பட்டுகிறது. இதைப்போலவே ஐதரசன் சல்பைடு நச்சு சிகிச்சையிலும் பயனுள்ளதாக கருதப்படுகிறது.
மெட்டீமோகுளோபின் என்ற ஈமோகுளோபினை உற்பத்தி செய்வதன் மூலம் 4-டைமெத்தில் அமினோபீனால் செயல்பட்டுகிறது.
அவசர சிகிச்சைக்கு மட்டுமே இது பொருத்தமானதாகும். சிகிச்சையை சோடியம் தயோசல்பேட்டு அல்லது கோபாலமினை தொடர்ந்து பின்பற்ற வேண்டும்.
விலங்கு மாதிரியில் தசைவழியாக கொடுக்கும்போது இது செயல்திறன் மிக்கதாக செயல்படுகிறது. தசை இழைமங்களின் நசிவு நிகழ்தகவு காரணமாக தசைவழி ஊசி தவிர்க்கப்பட வேண்டும். 250 மி.கி அளவிலான நரம்பு ஊசி பரிந்துரைக்கப்படுகிறது.
மேற்கோள்கள்
பகுப்பு:அனிலின்கள் பகுப்பு:பீனால்கள் பகுப்பு:மாற்று மருந்துகள்
சுண்டக்குடி சீனிவாசப்பெருமாள் கோயில்
சுண்டக்குடி சீனிவாசப்பெருமாள் கோயில் தமிழ்நாட்டில் அரியலூர் மாவட்டம், சுண்டக்குடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சீனிவாசப் பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:அரியலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்